L'Oficina de Turisme de Gandia renova la seua certificació de qualitat turística UNE-ISO 14785:2015
21 maig 2025

## L'Oficina de Turisme de Gandia renova la seua certificació de qualitat turística UNE-ISO 14785:201521 maig 2025Última actualització: 21 maig 2025

![](../gestion/img/ade8802207b5a763df80268e6fbae90148dcbc00319df80d72a6facf686aff14.jpg)  
  

L'Institut per a la Qualitat Turística Espanyola (ICTE) ha concedit novament la certificació de qualitat conforme a la norma UNE-ISO 14785:2015 a l'Oficina de Turisme de Gandia, ubicada davant de l'estació de RENFE. Aquesta distinció reconeix el compromís de l'Ajuntament de Gandia i del Departament de Turisme amb l'excel·lència en l’atenció al visitant i la millora contínua dels seus serveis turístics.

  
Aquesta norma estableix els requisits que han de complir les oficines d'informació turística per tal de garantir un servei professional, accessible i centrat en la satisfacció del visitant. La certificació tindrà validesa fins al 27 d’abril de 2028, sempre que se superen les auditories anuals i es mantinguen els estàndards establits per l'ICTE.

  
A més de l’oficina principal, l’abast de la certificació inclou les oficines de turisme Faro 1 i Faro 2, situades al Passeig Marítim Neptú, davant dels carrers Cibeles i Aragó respectivament, a la zona del Grau i Platja.

“_El nostre compromís amb la qualitat també es constata en les oficines de Turisme. En moltes ocasions són el primer contacte del visitant amb la ciutat i oferir-li la millor atenció és molt important_”, ha afirmat la regidora de Turisme, **Balbina Sendra**, qui ha afegit que “_són espais que permeten oferir al turista una àmplia visió de totes les opcions i experiències que oferim i que fan de Gandia un destí complet”_.

[Twittear](https://twitter.com/share)